vetkoeke | Kreatiewe Kos Idees
Tag Archive | vetkoeke	Vetkoeke
Jun15	HOE OM HOL VETKOEKE TE MAAK MET KLAAR VOORAFBEREIDE DEEG ( foto soos bo)
Neem jou vetkoekdeeg/brooddeeg wat jy by enige ketting winkel kan koop, knie sommer so in die sak dit bietjie deur met jou kneukels. Breek jou stukke. Dan trek jy dit plat dat dit soos ‘n vet plat pannekoek sou lyk. Los om te rys vir so 30 minute. Dit sal weer kleiner raak soos dit oppof. Trek die deeg vir ‘n 2de keer weer plat en druk sommer met jou handpalm die deeg plat – Los om te rys vir weer tenminste 30 min +. Maak jou olie warm, sit vekoek in die olie en dan BAIE BELANGRIK, skep warm olie die heeltyd bo-oor die vetkoek totdat jy sien die vetkoek is mooi opgepof en bruin. Draai om, en hou aan om warm olie oor die vetkoek te skep tot gaar.
Gerrit En Mina Viljoen
Ek gebruik ook die uitrolmetode. Nadat ek dit uitgerol het druk ek dit af met n lee 900g lee konfytblik, laat dit rys en bak in warm olie. Nie diep olie nie, maar dit moet tenminste jou vetkoek 1/2de bedek as jy dit in die olie sit. Ek gebruik my elektriese braaipan, dan is daar n klomp op 1 slag klaar. .
Nog ‘n makliker manier. Haal deeg uit sak en rol met koekroller uit op meelbestrooide oppervlak. Moenie afknie nie. Sny met mes die grote wat jy verlang word. Laat staan vir so 15 min en bak
Charmaine Amery Kirsten
Ek rol my deeg uit,sny vetkoeke dan uit of druk,dan laat staan ek dt so halfuur.wanneer ek dit bak vat ek lepel en skep olie oor hom tot hy rys.dan draai ek dit gou om.jy moet di kant van di vetkoek wat op tafel le,bo laat le in olie dan skep jy di olie vinnig oor.my vetkoeke altyd hol en jy kan baie vulsel inskep
8 k koekmeel
1 pakkie kits suurdeeg
bietjie suiker (30ml)
liter louwarm water
olie (om mee af te knie)
Knie alles saam. Deeg moet styf wees, anders absorbeer dit te veel olie tydens bakproses)
Smeer bietjie olie bo-oor. Maak toe met plastieksak.
Laat rys 30 min.
Rol deeg uit tot so 2 cm dik
Gebruik blikkie waarvan beide kante afgesny is, en druk uit
(Dit maak dat die vetkoek hol is binne-in)
Druk vetkoek effens plat tussen hande en bak in warm olie.
Ek gooi altyd eers ‘n klein stukkie deeg in olie. As dit goudbruin is, weet ek die olie is warm genoeg. Draai vetkoeke met ‘n tangetjie om, ander suig dit te veel olie op deur die vurk se gaatjies.
Dieselfde deeg gebruik ek vir pizzadeeg, brood (knie net 2x af) en roosterkoek.
Ek het gevind om die deeg baie dun uit te rol maak die vetkoek hol of ek het al my deeg gerol, dan sny met skerp mes blokke en bak.
Om vetkoeke lekker hol te kry vir jou maalvleis rol die deeg met n koekroller so 2 cm en druk uit met drukker of glas dan pof hulle sommer so
250g(500ml) Gesifte koekmeel
300ml Lou melk
Kookolie vir diep/braai
Sif droe bestandele saam, maak met melk aan tot sagte deeg..
Skep lepelsvol in warm olie en bak tot goudbruin
Eet saam met appelkooskonfyt & kaas of stroop of Kerrie maalvleis
VETKOEKIES DE LUXE (SEDERT 1950’s)
1½ k Koekmeelblom
‘n Knypie Neutmuskaat
¼ t Kaneel
Verhit die olie vir diepbraai. Sif die droë bestanddele saam. Klits die melk, olie en eiers saam. Voeg die droë bestanddele by die melkmengsel en meng goed. Drup lepels vol van die deeg mengsel in die olie. Braai ongeveer 3 tot 5 minute, tot goudbruin. Dreineer op papier handdoek.
Suiker kan oor die vetkoekies gegooi word, indien verkies. Dit sal ook nie skade doen as jy kaneel suiker oorgooi nie. Een wenk wat hulle in die ou kookboeke gee is die lepel waarmee jy die deeg inskep, moet eers in die warm olie gedruk word. Dan moet ‘n skeppie deeg uitgeskep word en in die olie gegooi word. Die rede is natuurlik dan sal die deeg afgly van die lepel af.
Ek het die resep in Sarie gevind. Dis die
enigste vetkoek resep wat ek gebruik. Hy het daai soet smakie.
200g (360ml) koekmeel
500ml olie om in te braai.
Metode: sif meel, bakpoeier, sout en suiker saam. Klits eiers en melk saam. Voeg nat mengsel geleidelik by droe mengsel en meng goed. Dit is skep deeg. Doop lepel in olie en dan skep deeg die olie verseker dat die deeg maklik afkom. Braai dan tot goud bruin en dreineer op kombuis papier.
IRENE SE VETKOEK
Deur Mary Irene (Boerekos.com)
Hierdie resep lewer so 16 vetkoeke of 1 brood en is n baie lekker deeg.
1.25 kg koekmeel (gesif),
1pakkie anchor kits suurdeeg,
10 ml sout,
10 ml suiker,
3 koppies lou warm water met 1 eetlepel wit asyn daarin,
750 ml kook olie om vetkoek in te braai.
Maak deeg aan met die louwarm water en knie goed. Laat rus vir 10 minute en knie af. Maak 16 balle en plaas eenkant om weer te rys. Verhit olie. Maak nou die deeg plat en plaas in matige warm olie. Braai eers aan eenkant tot ligbruin en keer dan om en braai aan anderkant tot ligbruin.Die vetkoek sal sommer veerlig voel.
250 ml ( 1 c ) cake flour
5 ml ( 1 t ) baking powder
1,2 to 2,5 ml ( ¼ to ½ t ) salt
125 ml ( ½ c ) water or milk
Soft the dry ingredients together.
Beat the egg and mix with the dry ingredients. Blend with water to make a thin batter.
Heat sufficient vegetable fat in a frying pan to cover the base of the pan. Drop the batter into the hot fat by the spoonful and fry until golden brown on both sides.
Sif droe bestanddele saam, kook 300ml water, breek 2 eiers in en klits vinnig, gooi by meelmengsel., moet nie te styf wees nie, gooi nog water by
Gooi olie in kastrol vir diepbraai, skep eetlepels vol in olie, bak lekker bruin. Het soet smaak. My kinders eet hulle net so kan nie voorbly nie
500ml louwarm water, 1 en half tl droe gis, 1 tl suiker, gooi al b.g bymekaar en laat staan vir 10 minute. Voeg by 1 tl sout, half kop lou melk meel om matige stywe deeg te vorm – gooi maar so bietjies gewys by tot jy sien jou deeg is reg. Knie goed deur en laat staan vir 1 en half uur om te rys- maak bolle, laat weer uitrys en bak.
HOE OM VETKOEK TE BAK MET KLAAR VOORBEREIDE BROOD DEEG:
Vat jou deeg, knie net effens deur. Sommer so in die plastieksakkie. Rol nou die deeg in ‘n worsrol en sny 6 stukke uit die deeg. Vat ‘n skinkbord en strooi meel oor. Trek die deeg effe plat, Sit nou die stukke deeg op die skinkbord en los vir ‘n rukkie om te rys. Maak jou olie warm en gooi so 3 op ‘n slag in die warm olie – GROOT GEHEIM VAN VETKOEK BAK: Skep met lepel die heeltyd warm olie bo-oor die vetkoeke. As jy sien die vetkoek begin bruin word aan die onderkant, draai vetkoek om – of die vetkoek sal sommer vanself omdraai, en hou aan om olie oor die vetkoek te gooi. Vetkoek is gaar as jy die vetkoek KLOP en dit klink hol en dit het ‘n mooi goudbruin kleur. As jy bang is dit is nog rou, doen die toetspen toet. Onthou net, jou olie moet warm wees. Om te toets, gooi klein stukkie degie in die olie. As dit begin borrel en boontoe kom is jou olie reg, as dit onder op die bodum in die olie bly le is jou olie nog te koud en suig jou deeg te veel olie.
‘n ANDER IDEE MET JOU VETKOEK: VETKOEK HAMBURGER
Share this:FacebookTwitterPinterestEmailPrintLike this:Like Loading...	This entry was posted on June 15, 2013, in Bread/brood, Food Tips: and tagged brooddeeg, deeg, dough, gis, hol vetkoek, soet vetkoek, vetkoek, vetkoek hamburger, vetkoek resep, vetkoekdeeg, vetkoeke, yeast.	Leave a comment